විලියම්ගේ මව වූ මේරි ආර්ඩත් බොහෝ වතුපිටි ඉඩ කඩම් අයත් පවුලකින් පැවත එන්නියකි. ඔවුන්ගේ නිවෙසට නොදුරින් වූ ආර්ඩන් වනාන්තරයේ නමින්ම ඇගේ පෙළපත් නාමය ද හැඳින්විණ. ඇගේ වත් පොහොසත්කම් නිසා විලියම්ගේ පියා ජෝන් ඇයට කැමති වන්නට ඇත. ඉංග්‍රීසි සාහිත්‍යයේත් නාට්‍ය කලාවේත් මහා කවියා ලෙස සැලකෙන විලියම් ශේක්ෂ්පියර්ගේ මවුපියන් මළ පොතේ අකුරක් නොදන්නවුන් බව ටෝනි රණසිංහ පරිවර්තනය කළ ජුලියස් සීසර් නාට්‍ය ප්‍රස්තාවනාවේ සඳහන් කරයි. එසේ නම් ජෝන් පළාත් පාලන ආයතනවල රැකියාව කළේ කෙසේද? ඒ සඳහා ලිපිකරු සහය ලබා ගන්නට ඇත. විලියම් ශේක්ෂ්පියර් මියගොස් වසර හාරසියයක් පමණ ගත වුවද ඔහුගේ කෘති විවිධ මාධ්‍ය ඔස්සේ ලොව පුරා දැනුදු දැක ගත හැකිය. ලෝකයේ සෑම ප්‍රධාන භාෂාවකටම පරිවර්තනය වී නාට්‍ය, ඔපෙරා, ගීත නාටක ලෙස පමණක් නොව චිත්‍රපට, රුපවාහිනි මාධ්‍යයෙන් පවා ඒවා ඉදිරිපත් වෙයි. ඔහු ලෝක සාහිත්‍යයට කොතරම් බලපෑමක් කළ කවියෙක් ද යන්න ඉන් අපට සිතා ගත හැකිය. මේ කෙටි සටහන උපුටා දැක්වූයේ අද ද එංගලන්තයේ ස්ට්‍රැට්ෆර්ඩ් හි හෙන්ලි වීදියේ දැක ගත හැකි විලියම් ශේක්ෂ්පියර් උපන් ගෙදර ගැන කියන්නටය.
ඉංග්‍රීසි සාහිත්‍යයේත් නාට්‍ය කලාවෙත් මහා කවියා ලෙස සැලකෙන්නේ කවුද?
විලියම් ශේක්ෂ්පියර්